brannenergi
Store norske leksikon,Samfunn,Forsvar og sikkerhet,Samfunnssikkerhet og beredskap,Brann og brannvern
Brannenergi er en størrelse som brukes for å beregne brannforløp i bygninger og ved brannteknisk dimensjonering av bygningskonstruksjoner.
Brannenergien er summen av den varmemengden som frigis ved forbrenning av alle faste og mobile brennbare materialer i et område. Varmemengden fra alle bygningsdelene, innredning, inventar og alt annet som oppbevares i bygningen eller området skal inngå i beregningen.Spesifikk brannenergi er brannenergi per arealenhet. Spesifikk brannenergi kan være relatert til gulvarealet eller til hele omhyllingsflaten, inklusive åpninger. I Norge er det vanligst å fordele på omhylningsflaten, slik at spesifikk brannenergi blir den totale brannenergi delt på den totale omhylningsflaten, angitt i MJ/m² (megajoule per m²).Brannenergi og spesifikk brannenergi ble tidligere kalt «brannbelastning» «spesifikk brannbelastning». Les mer i Store norske leksikon brannvern Eksterne lenker Kollegiet for brannfaglig terminologi (KBT): Brannenergi